[{"text_idx": "#000005", "text": "Hu\u0308ti Konverentsitalu \u2013 pa\u0308evad ta\u0308is hobuseid ja koeri"}, {"text_idx": "#000006", "text": "Hu\u0308ti Konverentsitalu on va\u0308ike pereettevo\u0303tmine Mo\u0303niste ku\u0308lje all. Leiate meid, kui hakkate Mo\u0303nistest Ape ja Metsavenna talu suunas so\u0303itma. Meie eesma\u0308rgiks on pakkuda vo\u0303imalust puhata vo\u0303i koolituda Eestimaa ilusas looduses. Valmimas on tall-konverentsihoone, mille alumisel korrusel on hobuste ka\u0308sutuses talliruumid ja teisel korrusel talli peal toad inimestele o\u0308o\u0308bimiseks. Lisaks suur saal, kus saab la\u0308bi viia erinevaid u\u0308ritusi kokkutulekutest koolitusteni, ning saun pa\u0308evato\u0308o\u0308st lo\u0303o\u0303gastumiseks. Kuna taluga toimetame ko\u0303ik palgato\u0308o\u0308 ko\u0303rvalt, siis on veel tegemisi-toimetamisi ku\u0308llalt, aga kel huvi, vo\u0303ib julgelt meiega u\u0308hendust vo\u0303tta."}, {"text_idx": "#000007", "text": "Talu uhkus \u2013 eesti raskeveohobusedHetkel on talus 13 hobust, neist enamus on eesti raskeveohobused. Karjas on ka hobuseid, kelle omanikud on meie juurde hoiule toonud. Ehk lisaks oma hobustele, on meie hoole all ka vo\u0303o\u0303rad loomad. Po\u0303hito\u0308o\u0308 talus keerlebki meie hobuste u\u0308mber. To\u0308o\u0308d nendega on piisavalt, kuigi nad elavad vabapidamisel ja talli kasutame pigem siis, kui on vaja neid mingil po\u0303hjusel kinni panna. Koplid vajavad regulaarselt kontrolli. Aedu on vaja vahel remontida, uusi ehitada, aia peale kasvanud oksi piirata, aiaaluseid niita. Talvel on vaja ja\u0308lgida, et hobustel oleks piisavalt heina koplis. Ja 2-3 korda pa\u0308evas on vaja hobuseid joota. Palavatel suvepa\u0308evadel la\u0308heb enamus ajast aga hobuste kastmisele. Putukate vastu aitab meil ko\u0303ige paremini u\u0308ks korralik leotus, millele ja\u0308rgneb pu\u0308herdamine mudas. Kui just parmuru\u0308nnak va\u0308ga to\u0303sine ei ole. Siis no\u0303utatakse talli vereimejate eest peitu. Kui vaja, tuleb organiseerida veterinaari vo\u0303i sepa ku\u0308lastus. Ja kuna meil on karjas ka ko\u0303rges vanuses hobuseid, siis peab valmis olema, et u\u0308hel pa\u0308eval on vaja see ko\u0303ige viimane so\u0303itki organiseerida."}, {"text_idx": "#000008", "text": "Hobused ei ole meil niisama. Lisaks erahobuste majutamisele pakume vo\u0303imalust ka meie hobustega ratsutada. Hetkel ku\u0308ll veel turvaliselt piiratud platsil, kuid tulevikuplaanide hulka kuulub ka ratsamatkade korraldamine. Soovi korral saab aga tulla ka niisama hobuseid vaatama-patsutama. Eelnevalt tuleb ainult meiega u\u0308hendust vo\u0303tta ja oma soovidest vo\u0303imalikult ta\u0308pselt teada anda."}, {"text_idx": "#000009", "text": "Koerad, ja ei olegi kurjad?Lisaks hobustele elab talus ka kolm koera. Kurjad on nad ku\u0308ll, sest nende po\u0303hito\u0308o\u0308ks on talu valvamine. Aga lisaks sellele on nad ka koolitatud, seega nad teavad, millal tuleb olla kuri ja millal mitte. Kui pererahvas kodus, siis pole mingit ohtu. Pa\u0308ris tihti juhtub isegi, et ratsutama toodud lapsed ei taha kuidagi koju minna. Hobuse seljast alla saab nad ku\u0308ll, isegi hobuse saab koplisse a\u0308ra viia. Aga koertega on ju vaja ma\u0308ngida, vo\u0303i neid niisama silitada. See on meie koerte teine oluline to\u0308o\u0308. Kui pererahvas on kodus ja koertega esmane tutvus a\u0308ra tehtud, siis on nad kallistamise-silitamise koerad."}, {"text_idx": "#000010", "text": "Koeri, nagu o\u0308eldud, on meil kolm. Saksa lambakoer, austraalia lambakoer ja segavereline koer, kelle kohta me ise u\u0308tleme, et ta on kaukaasia taks. Nimelt leiti ta koos pesakaaslastega, kes kahjuks ellu ei ja\u0308a\u0308nud, pru\u0308gikastist. Tema aga oli otsustanud ellu ja\u0308a\u0308da. Ja kosuma-kasvama sattus ta takside pesakonda. Pisikesest taksikasvandikust on praeguseks sirgunud suur vo\u0303imas valvekoer."}, {"text_idx": "#000011", "text": "Selleks, et koerad end kodus ha\u0308sti ja vajalikena tunnevad, on ka neil oma aeg. Kui vo\u0303imalik, ka\u0308ivad nad koertekoolis. Ka vo\u0303istlustel-na\u0308itustel. Meie va\u0308ike austraalia lambakoer hakkab ka lambakarjatamist o\u0303ppima \u201eKaukaasia taks\u201c asjatab ko\u0303ige meelsamini vereja\u0308lje-trennis. Samuti ka\u0308ime laatadel ja muudel u\u0308ritustel oma oskusi na\u0308itamas. Ja nendeks pa\u0308evadeks, mil trenni tuleb teha kodus, on meil vaikselt valmimas ka koerte ma\u0308nguva\u0308ljak. Ahjaa \u2013 kui meile ku\u0308lla tulla, siis on ha\u0308sti ka\u0308ituvad koerad oodatud. Ja loomulikult vo\u0303ivad ka nemad meie ma\u0308nguva\u0308ljakut kasutada. Aga enne vo\u0303o\u0303ra koera autost va\u0308lja vo\u0303tmist veendu, et keegi pererahvast on juures."}]